
	 PARLAMENTUL ROMÂNIEI

   CAMERA DEPUTAŢILOR
Comisia pentru agricultură, silvicultură, industrie alimentară şi servicii  specifice
	                                                                     Bucureşti,    09.11.2006
                                                                           Nr.24/624


RAPORT
asupra proiectului de Lege pentru aprobarea Ordonanţei de urgenţă a Guvernului nr. 65/2006 privind unele măsuri de sprijin financiar care se acordă producătorilor agricoli pentru finanţarea culturilor din toamna anului 2006
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 65/2006 privind unele măsuri de sprijin financiar care se acordă producătorilor agricoli pentru înfiinţarea culturilor din toamna anului 2006, transmis cu adresa nr.P.L. – X 795 din 1 noiembrie 2006 şi înregistrat sub nr.24/603/02.11.2006. 

La întocmirea raportului, Comisia a avut în vedere avizul favorabil al Consiliului Legislativ şi avizul favorabil al Comisiei pentru administraţie publică, amenajarea teritoriului şi echilibru ecologic.
Ordonanţa de urgenţă are ca obiect de reglementare acordarea unui sprijin financiar de 150 lei/ha producătorilor agricoli pentru înfiinţarea culturilor din toamna anului 2006, pentru achiziţia de seminţe şi/sau îngrăşăminte şi/sau pesticide.  
Proiectul de  Lege pentru aprobarea Ordonanţei de urgenţă a Guvernului nr. 65/2006 privind unele măsuri de sprijin financiar care se acordă producătorilor agricoli pentru înfiinţarea culturilor din toamna anului 2006 face parte din categoria legilor ordinare, potrivit prevederilor art. 73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  István Töke  - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 25 de deputaţi, din totalul de 25 membri ai comisiei.

Raportul Comisiei a fost adoptat cu majoritate de voturi, înregistrându-se 16 voturi pentru şi 9 voturi împotrivă, în şedinţa din 7 noiembrie 2006.

Proiectul de lege a fost adoptat de Senat în şedinţa din 30 octombrie 2006.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a proiectului de lege. 
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text Ordonanţa de urgenţă a Guvernului nr. 65/2006
	Text Senat
	Text propus de Comisie 

(autorul amendamentului)
	Motivarea amendamentelor 

	0
	1
	2
	3
	4

	1. 
	
	Titlul legii

LEGE 

pentru aprobarea Ordonanţei de urgenţă a Guvernului nr. 65/2006 privind unele măsuri de sprijin financiar care se acordă producătorilor agricoli pentru înfiinţarea culturilor din toamna anului 2006
	Nemodificat 
	

	2. 
	
	ARTICOL  UNIC. – Se aprobă Ordonanţa de urgenţă a Guvernului nr.65 din 13 septembrie 2006 privind unele măsuri de sprijin financiar care se acordă producătorilor agricoli pentru înfiinţarea culturilor din toamna anului 2006, publicată în Monitorul Oficial al României, Partea I, nr.781 din 14 septembrie 2006, se modifică şi se completează cu următoarele:


	ARTICOL  UNIC. – Se aprobă Ordonanţa de urgenţă a Guvernului nr.65 din 13 septembrie 2006 privind unele măsuri de sprijin financiar care se acordă producătorilor agricoli pentru înfiinţarea culturilor din toamna anului 2006, publicată în Monitorul Oficial al României, Partea I, nr.781 din 14 septembrie 2006, cu următoarele modificări şi completări:


	

	3. 
	ORDONANŢĂ DE URGENŢĂ
privind unele măsuri de sprijin financiar care se acordă producătorilor agricoli pentru înfiinţarea culturilor din toamna anului 2006
	Nemodificată
	Nemodificată 
	

	4. 
	Art.1. – Se acordă un sprijin financiar în valoare de 150 lei/ha producătorilor agricoli care înfiinţează culturi în toamna anului 2006, pentru achiziţia de seminţe şi/sau îngrăşăminte şi/sau pesticide.
	Nemodificat 
	Nemodificat 
	

	5. 
	Art.2. – Suma aferentă acordării sprijinului financiar potrivit prevederilor prezentei ordonanţe de urgenţă se asigură de la bugetul de stat, din prevederile bugetare aprobate Ministerului Agriculturii, Pădurilor şi Dezvoltării Rurale în cadrul programului „Dezvoltarea durabilă a sectorului vegetal, a sectorului zootehnic şi piscicol, precum şi alte programe pe care Ministerul Agriculturii, Pădurilor şi Dezvoltării Rurale trebuie să le pună în aplicare”, pe anii 2006 şi 2007. 
	Nemodificat 
	Nemodificat 
	

	6. 
	Art.3. – Beneficiarii sprijinului financiar prevăzut la art.1 sunt producătorii agricoli, persoane fizice şi/sau juridice care deţin sau exploatează terenuri arabile în calitate de proprietari, arendaşi, concesionari, asociaţi în participaţiune, societăţi agricole constituite în baza Legii nr.36/1991 privind societăţile agricole şi alte forme de asociere în agricultură, societăţi comerciale cu profil agricol constituite în baza Legii nr.31/1990 privind societăţile comerciale, republicată, cu modificările şi completările ulterioare, cooperativele agricole constituite în baza Legii cooperaţiei agricole nr.566/2004, cu modificările ulterioare, unităţi de învăţământ agricol şi/sau silvic, institute şi staţiuni de cercetare şi producţie agricolă, societăţi naţionale, unităţi de cult şi penitenciare, sunt înregistraţi în Registrul agricol/Registrul fermelor/alte evidenţe funciare şi înfiinţează culturi în toamna anului 2006.
	Nemodificat 
	Nemodificat 
	

	7. 
	Art.4. – (1) Sprijinul financiar acordat producătorilor agricoli se face prin atribuirea gratuită de bonuri valorice nominale, al căror model este prevăzut în anexa nr.1. 
(2) Termenul limită de utilizare a bonurilor valorice pentru achiziţia de seminţe şi/sau îngrăşăminte şi/sau pesticide este de 1 decembrie 2006.
	1. La articolul 4, alineatul (2) va avea următorul cuprins:
Nemodificat 
„(2) Termenul-limită de utilizare a bonurilor valorice pentru achiziţia de seminţe şi/sau îngrăşăminte şi/sau pesticide este de 15 decembrie 2006.”
	Nemodificat 
1. – Nemodificat 
	

	8. 
	Art.5. – (1) Sprijinul financiar în valoare de 150 lei/ha se acordă beneficiarilor prevăzuţi la art.3, proporţional cu suprafaţa de teren pe care se înfiinţează culturi agricole în toamna anului 2006, pe baza cererii-tip al cărei model este prevăzut în anexa nr.2.
(2) Cererile-tip ale solicitanţilor sprijinului financiar se depun la centrele locale ale sucursalelor judeţene, respectiv a municipiului Bucureşti, ale Agenţiei de Plăţi şi Intervenţie pentru Agricultură, denumită în continuare Agenţie.

 (3) Cererile se înregistrează de reprezentanţii centrelor locale ale sucursalelor judeţene, respectiv a municipiului Bucureşti, ale Agenţiei, denumite în continuare centre locale, în Registrul special de evidenţă a beneficiarilor de sprijin financiar pentru înfiinţarea culturilor din toamna anului 2006, însoţite de următoarele documente:

a) copie de pe buletinul sau cartea de identitate, pentru persoanele fizice, sau copie de pe certificatul de înmatriculare şi certificatul de înregistrare, pentru persoanele juridice;

b) copie de pe actul de proprietate şi/sau concesionare şi/sau arendare şi/sau alte acte doveditoare ale dreptului de folosinţă şi/sau proprietăţi asupra suprafeţei de teren pe care se înfiinţează culturi în toamna anului 2006, după caz. 
(4) Producătorii agricoli pot beneficia o singură dată de sprijinul financiar, prin acordarea de bonuri valorice a căror valoare însumată nu poate depăşi 150 lei/ha.

(5) Termenul limită de depunere a cererilor pentru acordarea sprijinului financiar în valoare de 150 lei/ha este 1 noiembrie 2006.
	Nemodificat 
Nemodificat 

Nemodificat 

Nemodificată

Nemodificată

2. La articolul 5, după litera b) a alineatului (3) se introduc trei litere noi, lit.c), d) şi e), cu  următorul cuprins:

„c) în situaţia suprafeţelor arendate, la cererea de sprijin financiar se anexează tabelul contractelor de arendă încheiate, care va cuprinde numărul şi data contractului, numele şi prenumele  arendatorului şi suprafaţa de teren arendată, avizate de secretarul consiliului local şi de primar;

d)  adeverinţa eliberată de primăria localităţii pe a cărei rază teritorială este situat terenul, conform înscrisurilor din registrul agricol;

e) în cazul moştenitorilor care deţin terenuri agricole pentru care nu au dezbătut succesiunea, împuternicirea celorlalţi moştenitori, pentru acela care solicită sprijinul financiar.”
Nemodificat 
3. La articolul 5, alineatul (5) va avea următorul cuprins:

„(5) Termenul-limită de depunere a cererilor pentru acordarea sprijinului financiar în valoare de 150 lei/ha este de 15 noiembrie 2006.”
	Alin.(1) – Nemodificat 

Alin.(2) – Nemodificat 

Alin.(3) – Partea introductivă – Nemodificată

2. La articolul 5 alineatul (3), litera a) va avea următorul cuprins: 
a) copie de pe buletinul sau cartea de identitate pentru persoanele fizice sau copie de pe certificatul de înmatriculare şi/sau certificatul de înregistrare pentru persoanele juridice, după caz; 

Lit.b) – Nemodificată 

3. – Nemodificat 

Alin.(4) – Nemodificat 

4. La articolul 5, alineatul (5) va avea următorul cuprins:

„(5) Termenul-limită de depunere a cererilor pentru acordarea sprijinului financiar în valoare de 150 lei/ha este de 1 decembrie 2006.”
Deputat PD: Valeriu Tabără 
	Pentru corectitudinea redactării.

	9. 
	Art.6. – (1) Reprezentanţii centrelor locale întocmesc Lista producătorilor agricoli care solicită sprijin financiar, conform modelului prevăzut în anexa nr.3.
(2) În situaţia în care un producător agricol înfiinţează culturi în toamna anului 2006, ale căror suprafeţe sunt situate în mai multe unităţi administrativ-teritoriale, acesta formulează cerere în fiecare centru local unde este situat terenul. 

(3) Lista producătorilor agricoli care solicită sprijin financiar se afişează la sediul centrelor locale, în termen de 5 zile lucrătoare de la data depunerii cererilor pentru solicitarea sprijinului financiar.
(4) Producătorii agricoli, beneficiari ai sprijinului financiar, care au fost omişi din lista producătorilor agricoli care au solicitat sprijin financiar în valoare de 150 lei/ha  sau  cărora li s-a stabilit o sumă mai mică decât cea cuvenită pot depune contestaţii la sediul centrelor locale, în termen de 5 zile lucrătoare de la data afişării listei.

(5) Reprezentanţii împuterniciţi din cadrul sucursalelor judeţene, respectiv a municipiului Bucureşti, ale Agenţiei soluţionează contestaţiile în termen de 5 zile lucrătoare de la data depunerii acestora şi dispun, după caz, întocmirea listelor suplimentare.
	Nemodificat 
	Nemodificat 
	

	10. 
	Art.7. – În termen de 5 zile de la data afişării, listele şi listele suplimentare cuprinzând producătorii agricoli care solicită sprijin financiar pentru suprafeţe pe care se înfiinţează culturi agricole în toamna anului 2006 se înaintează sucursalelor judeţene, respectiv a municipiului Bucureşti, ale Agenţiei, pentru validare în vederea acordării sprijinului financiar.
	Nemodificat 
	Nemodificat 
	

	11. 
	Art.8. – (1) Bonurile valorice se achiziţionează de către Ministerul Agriculturii, Pădurilor şi Dezvoltării Rurale potrivit prevederilor Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr.337/2006.

(2) Fondurile necesare tipăririi bonurilor valorice, precum şi a formularelor specifice se asigură de la bugetul de stat prin bugetul Ministerului Agriculturii, Pădurilor şi Dezvoltării Rurale.

(3) Sucursalele judeţene, respectiv a municipiului Bucureşti, ale Agenţiei preiau bonurile valorice, pe bază de proces-verbal, de la furnizorul acestora.  

	Nemodificat 
	Nemodificat 
	

	12. 
	Art.9. – Bonurile valorice tipărite conform prevederilor Ordonanţei de urgenţă a Guvernului nr.20/2006 privind sprijinul direct al statului acordat producătorilor agricoli din sectorul vegetal în anul 2006, aprobată cu modificări şi completări prin Legea nr.264/2006, şi nedistribuite, existente în stoc la Agenţie, se pot folosi pentru acordarea sprijinului financiar, potrivit prevederilor prezentei ordonanţe de urgenţă. 
	Nemodificat 
	Nemodificat 
	

	13. 
	Art.10. – Bonurile valorice se completează de către reprezentanţii centrelor locale, în prezenţa beneficiarului, şi se eliberează pe baza listelor aprobate de directorul sucursalei judeţene, respectiv a municipiului Bucureşti, a Agenţiei. 

	Nemodificat 
	Nemodificat 
	

	14. 
	Art.11. – (1) Operatorii economici care comercializează seminţe pentru însămânţare şi/sau îngrăşăminte şi/sau pesticide şi care primesc bonuri valorice vor emite facturi fiscale cu menţiunea „Cu plata pe bază de bonuri valorice pentru producătorii agricoli”, incluzând şi taxa pe valoarea adăugată, şi le vor completa cu datele de identificare a bonului.
(2) În cazul în care valoarea facturii fiscale este mai mare decât valoarea bonului/bonurilor valoric/valorice, diferenţa va fi suportată de producătorii agricoli, iar pe factură se va face menţiunea „Suma de ...lei, cu plata pe bază de bonuri valorice pentru producătorii agricoli, iar diferenţa de ...lei, cu plata de către cumpărător”.

(3) Operatorii economici prevăzuţi la alin.(1) depun la sucursalele judeţene, respectiv a municipiului Bucureşti, ale Agenţiei, pe a căror rază teritorială sunt înregistraţi beneficiarii prevăzuţi la art.3, „Centralizatorul facturilor emise în baza bonurilor valorice”, întocmit conform modelului prevăzut în anexa nr.4, împreună cu copia exemplarului 3 al facturilor fiscale emise şi bonurilor valorice originale menţionate în facturile emise.
(4) Reprezentanţii împuterniciţi ai sucursalelor judeţene, respectiv a municipiului Bucureşti, ale Agenţiei au obligaţia de a verifica autenticitatea bonurilor valorice aferente facturilor.

(5) Pe baza documentaţiei depuse de operatorii economici, sucursalele judeţene, respectiv a municipiului Bucureşti, ale Agenţiei întocmesc următoarele situaţii:

a) Centralizatorul sumelor solicitate de furnizorii de produse, conform modelului prevăzut în anexa nr.5;

 b) Situaţia centralizatoare a sumelor ce se decontează pentru bonuri valorice, conform modelului prevăzut în anexa nr.6, pe care o transmit Agenţiei.
(6) În baza situaţiei centralizatoare prevăzute la alin.(5) lit.b), Agenţia întocmeşte Situaţia centralizatoare a sumelor ce se decontează pentru bonuri valorice, conform modelului prevăzut în anexa nr.7, pe care o transmite Ministerului Agriculturii, Pădurilor şi Dezvoltării Rurale.

(7) Ministerul Agriculturii, Pădurilor şi Dezvoltării Rurale, în baza Situaţiei centralizatoare a sumelor ce se decontează pentru bonuri valorice, al cărei model este prevăzut în anexa nr.8, solicită Ministerului Finanţelor Publice deschiderea creditelor bugetare.

(8) După aprobarea de către Ministerul Finanţelor Publice a deschiderii creditelor bugetare, Ministerul Agriculturii, Pădurilor şi Dezvoltării Rurale alimentează conturile Agenţiei cu sumele necesare decontării facturilor emise de furnizorii de produse.
(9) Agenţia virează sumele solicitate de operatorii economici, conform Situaţiei centralizatoare a sumelor ce se decontează pentru bonuri valorice, prevăzută la alin.(5) lit.b).

(10) Sucursalele judeţene, respectiv a municipiului Bucureşti, ale Agenţiei au obligaţia să păstreze timp de minimum 5 ani facturile decontate, bonurile valorice aferente acestora, precum şi matca rămasă după distribuirea bonurilor valorice.

	Nemodificat 
	Nemodificat 
	

	15. 
	Art.12. – (1) Beneficiarii bonurilor valorice şi furnizorii de produse care primesc bonuri valorice pentru decontare au obligaţia de a le păstra în stare perfectă; bonurile valorice deteriorate sau a căror autenticitate nu poate fi dovedită nu sunt valabile şi nu pot fi plătite. 
(2) Beneficiarii bonurilor valorice şi furnizorii de produse care primesc bonuri valorice, prin preluarea acestora, devin responsabili de păstrarea lor, asumându-şi toate riscurile din culpa proprie.

(3) Bonurile valorice neutilizate până la data prevăzută la art.4 alin.(2) îşi pierd valabilitatea, devenind nule de drept. 
	Nemodificat
	Nemodificat 
	

	16. 
	Art.13. – (1) Reprezentanţii centrelor locale verifică suprafeţele înfiinţate în toamna anului 2006 pentru care s-a acordat sprijinul financiar, conform celor declarate în cererea întocmită de beneficiar, şi întocmesc până la data de 10 aprilie 2007, în prezenţa beneficiarului, „Procesul-verbal de recepţie şi restituire”, al cărui model este prevăzut în anexa nr.9.
(2) Procesele-verbale de recepţie şi restituire se înregistrează în Registrul special de evidenţă prevăzut la art.5 alin.(3).

(3) În baza proceselor-verbale de recepţie şi restituire, reprezentanţii centrelor locale întocmesc şi transmit sucursalei judeţene, respectiv a municipiului Bucureşti, a Agenţiei „Centralizatorul justificativ al sumelor acordate ca sprijin direct sub formă de bonuri valorice”, al cărui model este prevăzut în anexa nr.10.


	Nemodificat
	Nemodificat 
	

	17. 
	Art.14. – Sucursalele judeţene, respectiv a municipiului Bucureşti, ale Agenţiei, primesc spre decontare bonurile valorice utilizate la achiziţia de seminţe şi/sau îngrăşăminte şi/sau pesticide, până la data de 15 februarie 2007. 
	Nemodificat
	Nemodificat 
	

	18. 
	Art.15. – (1) Următoarele fapte constituie contravenţii şi se sancţionează după cum urmează:
a) înstrăinarea, deteriorarea sau pierderea Registrului special de evidenţă a beneficiarilor de sprijin financiar pentru înfiinţarea culturilor din toamna anului 2006, cu amendă de la 10.000 lei la 30.000 lei;
b) încasarea în mod necuvenit a sumelor de la bugetul de stat, prin înscrierea sau atestarea de date ori de situaţii nereale pe documentele de decontare, cu amendă de la 10.000 lei la 30.000 lei, precum şi cu obligarea la restituirea sumelor încasate nejustificat, aplicându-se dispoziţiile privind dobânzile şi penalităţile prevăzute de legislaţia fiscală.
(2) Contravenţiile prevăzute la alin.(1) se aplică şi persoanelor juridice.

(3) Constatarea contravenţiilor şi aplicarea sancţiunilor prevăzute la alin.(1) se fac de către persoane împuternicite de Ministerul Agriculturii, Pădurilor şi Dezvoltării Rurale.
	Nemodificat
	Nemodificat 
	

	19. 
	Art.16. – (1) Dispoziţiile art.15 referitoare la contravenţii se completează cu prevederile Ordonanţei  Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.

(2) Contravenienţii pot achita, pe loc sau în termen de 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzilor prevăzute la art.15, agentul constatator făcând menţiune despre această posibilitate în procesul-verbal. 
	Nemodificat
	Nemodificat 
	

	20. 
	Art.17. – Persoanele împuternicite de Ministerul Agriculturii, Pădurilor şi Dezvoltării Rurale verifică permanent modul de acordare şi utilizare a sumelor alocate potrivit prezentei ordonanţe de urgenţă.
	Nemodificat
	Nemodificat 
	

	21. 
	Art.18. – Anexele nr.1-10 fac parte integrantă din prezenta ordonanţă de urgenţă.
	Nemodificat
	Nemodificat 
	


II. Amendamente respinse

În urma dezbaterii, Comisia a respins următorul amendament: 
	Nr. crt.
	Text Ordonanţa de urgenţă a Guvernului nr. 65/2006
	Amendamentul propus şi autorul acestuia
	Motivare
	Camera decizională

	0
	1
	2
	3
	4

	1. 
	Art.5. –
(5) Termenul limită de depunere a cererilor pentru acordarea sprijinului financiar în valoare de 150 lei/ha este 1 noiembrie 2006.
	2. La articolul 5, alineatul (5) se modifică şi va avea următorul cuprins:

„(5) Termenul-limită de depunere a cererilor pentru acordarea sprijinului financiar în valoare de 150 lei/ha este de 15 decembrie 2006.” 

Deputat PNL: Mircea Puşcă 

	1.  Corectitudinea textului şi pentru a fi timp suficient pentru aplicarea legii.
2.  Având în vedere că termenul-limită de utilizare a bonurilor valorice este 15 decembrie 2006, nu se pot face cereri pentru acordarea sprijinului până pe 15 decembrie. 
	Camera Deputaţilor


Comisia a propus aprobarea proiectului cu 16 voturi pentru, 9  voturi împotrivă şi  0 abţineri.
 
PREŞEDINTE,



                 


SECRETAR,

                            

Dr. Atilla KELEMEN

 


         

Vasile MOCANU 
Întocmit: Consilier dr. Anton Păştinaru
               Expert Florentin Oancea 

